text: ডিজিটাল ব্যাংক গড়তে কানেক্টেড প্ল্যাটফর্ম করবে হুয়াওয়ে
  দুপুর ০১:১২ ; বুধবার ; জানুয়ারি ২৩ , ২০১৯
  বাংলা ট্রিবিউন রিপোর্ট ০৫:৪৬ , মে ১৪ , ২০১৮
  ডিজিটাল ব্যাংকিংয়ের ধারণা বিশ্বব্যাপী ব্যাংক খাতকে নতুন করে ভাবাচ্ছে। তাই ডিজিটাল ব্যাংক গড়ে তুলতে কানেক্টেড প্ল্যাটফর্ম তৈরি করার কথা ভাবছে প্রযুক্তি সেবাদাতা প্রতিষ্ঠান হুয়াওয়ে। সম্প্রতি চীনের বেইজিংয়ের সাংগ্রি-লা-হোটেলে অনুষ্ঠিত 'গ্লোবাল ফাইন্যান্সিয়াল সার্ভিস ইন্ডাস্ট্রি (এফএসআই) সামিটে' অংশ নিয়ে এ তথ্য জানায় প্রতিষ্ঠানটি। রবিবার (১৩ মে) গণমাধ্যমে পাঠানো এক সংবাদ বিজ্ঞপ্তিতে এ তথ্য জানায় হুয়াওয়ে বাংলাদেশ।
  সংবাদ বিজ্ঞপ্তিতে বলা হয়েছে, সামিটে বিশ্বের বিভিন্ন দেশ থেকে ৮০০ জন ফিন্যান্সিশিয়াল কাস্টমার এবং বিশেষজ্ঞরা অংশ নেন। এর মধ্যে ইন্ডাস্ট্রিয়াল অ্যান্ড কমার্শিয়াল ব্যাংক অব চায়না (আইসিবিসি), ডিবিএস ব্যাংক অব সিঙ্গাপুর, চায়না লাইফ ইন্সুরেন্স গ্রুপ, চায়না মিনসেং ব্যাংক (সিএমবিসি), দ্য এগ্রিকালচারাল ব্যাংক অব চায়না (এবিসি), চায়না মার্চেন্টস ব্যাংক (সিএমবি) এবং চায়না প্যাসিফিক ইন্সুরেন্স গ্রুপ (সিপিআইসি)-এর প্রতিনিধিরা অংশ নেন।
  হুয়াওয়ে এন্টারপ্রাইজ বিজনেস গ্রুপের ভাইস প্রেসিডেন্ট এবং ইবিজি গ্লোবাল সেলসের প্রেসিডেন্ট মা ইয়ু বলেন, 'বিশ্বব্যাপী আর্থিক সেবাদাতা প্রতিষ্ঠানগুলোকে প্ল্যাটফর্মভিত্তিক স্ট্র্যাটেজিক ট্রান্সফরমেশনের লক্ষ্যমাত্রা অর্জনের জন্য তাদের ডিজিটাল স্ট্র্যাটেজিস এবং ট্রান্সফরমেশনের উদ্যোগগুলো আরও জোরদার করা প্রয়োজন। ব্যাংক এমনই একটি প্ল্যাটফর্ম হতে পারে যা সবকিছুকেই সংযুক্ত করবে এবং সম্পূর্ণরূপে সংযুক্ত যুগের ডিজিটাল আর্থিক সেবা সরবরাহ করবে। হুয়াওয়ে এখন প্ল্যাটফর্ম, ইকোসিস্টেমের স্ট্র্যাটেজি অনুসরণ করছে, যা বিশ্বব্যাপী অবস্থানভিত্তিক পণ্য ও সেবার উন্নয়নে সহায়তা এবং বুদ্ধিবৃত্তিক গ্রাহক ব্যবস্থাপনা বাস্তবায়নে সহায়তা করবে।'
  গ্লোবাল ফিন্যান্সিয়াল সার্ভিস ইন্ডাস্ট্রি (এফএসআই) সামিটে হুয়াওয়ে জিডিটাল ব্যাংক খাতের ১৬টি আর্থিক সেবা সল্যুশন প্রদর্শন করে, যেগুলোর মধ্যে ফিন্যান্স ক্লাউট, ফিন্যান্সিশিয়াল বিগ ডেটা, হাই পারফরমেন্স ওপেন প্ল্যাটফর্ম এবং স্মার্ট ব্রাঞ্চ সেবা ছিল অন্যতম।